b"\n_START_ARTICLE_\nMiguel Samuel Morris Yrisarry\n_START_SECTION_\nTraject\xc3\xb2ria\n_START_PARAGRAPH_\nNascut a Filipines, de pare angl\xc3\xa8s i mare basca, arrib\xc3\xa0 a Barcelona entre 1886 i 1890, on el seu pare fou nomenat Director de la Companyia de Tramvies de Barcelona, Eixample i Gr\xc3\xa0cia, juntament amb els seus germans Morris I i Morris II, tamb\xc3\xa9 futbolistes._NEWLINE_Jugava a les posicions de mig centre i defensa. Fou un dels pioners del futbol catal\xc3\xa0, jugant a la Societat de Foot-ball de Barcelona a comen\xc3\xa7ament de la d\xc3\xa8cada de 1890. Posteriorment form\xc3\xa0 part de l'Hisp\xc3\xa0nia AC, des del 1901 fins a la seva desaparici\xc3\xb3 el novembre del 1903, amb qui fou campi\xc3\xb3 de la Copa Macaya el 1901._NEWLINE_Refor\xc3\xa7\xc3\xa0 el FC Barcelona en la primera edici\xc3\xb3 del Campionat d'Espanya (1902). Posteriorment hi jug\xc3\xa0 en dues etapes (1903-1905 i 1908-1909), disputant m\xc3\xa9s de 50 partits i guanyant dos campionats catalans. Posteriorment jug\xc3\xa0 a l'Star FC, el FC Catal\xc3\xa0, l'Agrupaci\xc3\xb3 Deportiva Canig\xc3\xb3 i el Canadiense FC. \xc3\x89s possible que entre el 1905 i el 1908 s'instal\xe2\x80\xa2l\xc3\xa9s a Madrid i jugu\xc3\xa9s amb dos equips de la capital, el Moncloa FC i la Sociedad Gimn\xc3\xa1stica Espa\xc3\xb1ola."